**שלום בער (ברל'ה) קרומבי** (נולד ב-25 ביולי 1986) הוא איש תקשורת, ופעיל ימין ישראלי. שימש בעבר כיועץ אסטרטגי של איתמר בן גביר ועוצמה יהודית, וכן של איילת שקד ונפתלי בנט בזמן התמודדות מפלגת הבית היהודי בבחירות המוניציפליות בירושלים ב-2018.

ביוגרפיה
--------

קרומבי נולד בחיפה למשפחה חב"דית. אביו, הרב זאב קרומבי עוסק בטיפול, ומנהל מוסדות של כולל חב"ד, ואימו נורית היא מנהלת מעונות יום ומדריכה פדגוגית.

פעילות ציבורית
--------------

בשנת 2005, במהלך תוכנית ההתנתקות, פעל ביישובי גוש קטיף, כדי לתת תמיכה למפונים. בסיום שנות הישיבה הקטנה נסע לארצות הברית, ולאחר כשנה עבר להודו וייסד בית חב"ד בדרום הודו.

בשנים אלו החל את דרכו העיתונאית בפרסום מאמרים וכתבות בשבועון בית משיח.

בגיל 22 הקים את ארגון "שמיא", בית חב"ד אלטרנטיבי לרווקי הציונות הדתית שפעל בשכונת נחלאות בירושלים עד לתקופת המגפת הקורונה.

במקביל, החל לכתוב מאמרי דעה בעיתון "מעריב" בנושאי אקטואליה ופוליטיקה.

### ניהול קמפיינים

בשנת 2018 ניהל את קמפיין הבחירות של מפלגת הבית היהודי בירושלים בבחירות למועצת העיר, ובבחירות לכנסת העשרים ושלוש ניהל את הקמפיין של מפלגת עוצמה יהודית.

ניהל מעל 150 קמפיינים לגיוס המונים, בהם קמפיין של קהילות בני עקיבא, מכון מאיר, ישיבת חומש ועוד. ב-2022 ניהל בשיתוף עם ינון מגל את קמפיין מימון ההמונים לתמיכה כספית בבנימין נתניהו.

### התמיכה ברפורמה המשפטית

 ערך מורחב – **התמיכה ברפורמה המשפטית**  

בינואר 2023, בעקבות המחאה נגד ממשלת ישראל השלושים ושבע, קרומבי גייס 60 אלף ש"ח לצורך קניית שלט מול מגדלי עזריאלי בתל אביב. מספר ימים לאחר מכן הוא פתח קבוצה ב-PayBox לצורך מימון הקמפיין לתמיכה ברפורמה, וגייס עשרות אלפי שקלים בתוך מספר ימים.

מספר שבועות לאחר מכן הקים את ארגון "תקומה 2023", ופתח קמפיין לחיזוק המאבק לתמיכה ברפורמה המשפטית, בו גייס למעלה ממאה אלף ש"ח. עם הכסף שנתרם, קרומבי פרסם מודעות תמיכה ברפורמה ברחבי הארץ, וכן בעיתונים "ידיעות אחרונות", "הארץ", "בשבע" ועוד.

ב-27 במרץ 2023, לקראת הודעת ראש הממשלה בנימין נתניהו על דחיית חקיקת הרפורמה המשפטית, ארגן קרומבי עם אביחי בוארון הפגנה של תומכי הרפורמה המשפטית בירושלים, בהשתתפותם של רבבות מפגינים.

באותו שבוע קרומבי התחיל לארגן את "הפגנת המיליון", שהתקיימה יום לאחר יום העצמאות בירושלים מול הכנסת בהשתתפות מאות אלפי אנשים, ואף פתח בקמפיין מימון המונים נוסף לקראת ההפגנה.

חיים אישיים
-----------

בגיל 22 נישא לליבא שיימוס, מנהלת בית ספר חב"ד בתל ציון ומאמנת אישית. לזוג שבעה ילדים.

קישורים חיצוניים
----------------

* ברל'ה קרומבי, ברשת החברתית פייסבוק
* ברל'ה קרומבי, ברשת החברתית אקס (טוויטר)
* ברלה קרומבי - תגית באתר סרוגים
* יפעת ארליך, "כפית חד-פעמית מול דיביזיות": אנשי הימין שנאבקו להוציא את תומכי הרפורמה לרחובות, באתר ישראל היום
* מארגן ההפגנות בעד הרפורמה במסע מרתק • צפו, באתר כיכר השבת, 22 ביולי 2023

הערות שוליים
------------

1. ↑  נינה פוקס, ישי שנרב, שותף למאבק חומש, גייס מיליונים עבור נתניהו: האיש שעמד מאחורי הפגנת הימין, באתר ynet, 1 במאי 2023
2. ↑  זאב קרומבי נבחר ליקיר צפת על פועלו כמנהל בית התבשיל של כולל חב"ד בצפת
3. 1 2 3 4  שילה פריד, עניין אישי והפעם עם ברל'ה קרומבי, באתר ערוץ 7, 8 באפריל 2021
4. ↑  לדוגמא: בשבועון בית משיח גיליון 607 עמוד 24, מפרסם ברלה, בשמו המלא: שלום דובער קרומבי, כתבה אודות מוסד חינוכי בדרום הארץ
5. ↑  מנהל קמפיין עוצמה יהודית: "חשבתי שצריך לפרוש אבל מקבל דעת תורה", באתר "סרוגים"
6. ↑  ברל'ה קרומבי הוא מטה של איש אחד: "עזריאלי זה הטיים סקוור שלנו", באתר ערוץ 7, 26 במרץ 2023
7. ↑  הסתיים בהצלחה: קהילות בני עקיבא אומרות תודה!, באתר "סרוגים"
8. ↑  יפעת ארליך, "כפית חד-פעמית מול דיביזיות": אנשי הימין שנאבקו להוציא את תומכי הרפורמה לרחובות, באתר ישראל היום
9. ↑  ברל'ה קרומבי הוא מטה של איש אחד: "עזריאלי זה הטיים סקוור שלנו", באתר ערוץ 7, 26 במרץ 2023
10. ↑  גיא עזרא, ‏אחרי הסערה – מו"ל 'הארץ' מתנצל: "טעות של עורך", באתר "סרוגים"
11. ↑  בוארון התחיל לכהן כחבר הכנסת מספר ימים לאחר ההפגנה
12. ↑  תומכים ברפורמה: למעלה מ-10 אלף איש השתתפו במפגן הכוח של הימין בירושלים, באתר עכשיו 14
13. ↑  כהן, גלעד; נחשוני, קובי; רובינשטיין, רועי; תמרי, לירן (2023-04-27). "כ-20 אלף הפגינו, לוין קרא עם המוחים: "העם דורש רפורמה משפטית"". *Ynet*. נבדק ב-2023-05-03.
14. ↑  תוך יממה אחת: מעל 2,000 תורמים להפגנת המיליון, באתר ערוץ 7
15. ↑  מזל טוב, באתר חב"ד אינפו, ‏2018-07-22